Kitdalen er et populært område for ulike friluftsaktiviteter som sykling, ridning, jogging og vandring. En vei går i en løkke gjennom dalen, opp langs den ene siden og ned på den andre. Kitdalen inngår også som en del av løypa til det årlige sykkelrittet Lavkarittet . Dalen byr på gode muligheter for elgjakt, og fjellsidene er rike på bær som gjør den til et populært sted for bærplukkere.